סאות' ביי לייקרס

סאות' ביי לייקרס (באנגלית: South Bay Lakers) היא קבוצת כדורסל מלוס אנג'לס, קליפורניה, המשחקת בליגת הפיתוח של ה-NBA ומסונפת לקבוצת ה-NBA לוס אנג'לס לייקרס. הקבוצה הוקמה בשנת 2006 כלוס אנג'לס די-פנדרס (Los Angeles D-Fenders), והייתה הקבוצה הראשונה בליגה המסונפת לקבוצת NBA. אחרי עונת 2016/17, מותגה הקבוצה מחדש כיסאות' ביי לייקרס ועברה למרכז אימוני הבריאות של UCLA באל סגונדו, קליפורניה, המשמש גם כמרכז האימונים של הלוס אנג'לס לייקרס. לקבוצה אין אף אליפות, אך היא זכתה פעמיים בגמר האזור המערבי.

 היסטוריה 
 בחירת השם 
שם הקבוצה נבחר בתחרות במתכונת הדומה לטורניר אליפות המכללות בכדורסל, עם 64 שמות אפשריים. לבסוף נותרו שני שמות בגמר: ה"די-פנדרס" וה"ברייקרס" (Breakers). השם שנבחר במקור היה הברייקרס, אך אז גילו בהנהלת המועדון שהשם שייך לקבוצת כדורסל גמדים מקומית, והחליטו לקרוא לקבוצה בשם המפסיד. השם והלוגו נחשפו ב-26 ביולי 2006.

 כלוס אנג'לס די-פנדרס 
עונת הבכורה של המועדון, 2006/07, הסתיימה במאזן 23–27 שלילי. ב-1 באפריל 2007 הפך שחקן הקבוצה ג'ורדן פארמר לראשון שמשחק באותו יום במשחק ליגת הפיתוח ובמשחק NBA, כששיחק גם במדי הלוס אנג'לס לייקרס. בעונה שלאחר מכן העפילו הדי-פנדרס לראשונה לפלייאוף בזכות מאזן 32–18 וניצחו בסיבוב הראשון את קולורדו 14', אך הודחו בחצי הגמר בידי איידהו סטאמפיד, שזכו לבסוף באליפות.

בשתי העונות שלאחר מכן לא העפילה הקבוצה לפלייאוף ובעונת 2010/11 אף לא העמידה קבוצה לליגה, אך בעונת 2011/12 סיימה במקום הראשון במערב, ניצחה את איווה וולבס ואת בייקרספילד ג'אם 2–0 הפלייאוף והפסידה בגמר הליגה לאוסטין ספרס 1–2. בעונת 2013/14 סיימו הדי-פנדרס במקום הראשון במערב אך הודחו כבר בסיבוב הראשון על ידי סנטה קרוז ווריורס. בעונת 2015/16 העפילה הקבוצה לפלייאוף מהמקום השני בבית הפסיפי, ניצחה את רינו ביגהורנס ואת אוסטין 2–1 והפסידה בגמר הליגה לסו פולס סקייפורס 0–2. בשנה שלאחר מכן העפילה מהמקום הראשון בבית, אך הופתעה בסיבוב הראשון בידי ריו גראנדה ואלי וייפרס.

 סאות' ביי לייקרס 
ב-9 באפריל 2017 הכריזו הלוס אנג'לס לייקרס על מיתוג מחדש של הדי-פנדרס כ"סאות' ביי לייקרס" בסיום עונת 2016/17, ועל העברת הקבוצה ממרכז האירועים של טויוטה למרכז אימוני הבריאות החדש של UCLA באל סגונדו, שישמש גם כמתקן האימונים החדש של קבוצת ה-NBA.

בעונתם ראשונה בשם זה סיימו הלייקרס במקום השני בבית הפסיפי, ניצחו בסיבוב הראשון של הפלייאוף את אוקלהומה סיטי בלו 125–105, הדיחו בחצי גמר המערב את רינו ביגהורנס 126–109 והפסידו בגמר המערב לאוסטין ספרס, שזכתה באליפות, 93–104. בשתי העונות הבאות לא העפילו הלייקרס לפלייאוף, ובעונת 2020/21 לא השתתפו בליגה.

בעונת 2021/22 הגיעה הקבוצה לחצי גמר המערב, בו הפסידה 110–112 לאגווה קליינטה קליפרס ששייכת ליריבה העירונית של הלייקרס, לוס אנג'לס קליפרס. שחקן הקבוצה מאק מקלאנג נבחר בתום העונה לרוקי העונה.

 עונה אחרי עונה 
עונהאזורעונה סדירהפלייאוף<span style="color:#FB2">לוס אנג'לס די-פנדרס2006/07מערבי52327462007/082321864ניצחון בסיבוב הראשון (קולורדו) 102–95הפסד בחצי הגמר (איידהו) 90–972008/0951931382009/1091634322010/11לא שיחקה2011/12מערבי1381276ניצחון בסיבוב הראשון (איווה) 2–0ניצחון בחצי הגמר (בייקרספילד) 2–0הפסד בגמר הליגה (אוסטין) 1–22012/1332129422013/141311962הפסד בסיבוב הראשון (סנטה קרוז) 0–22014/15פסיפי41733342015/162272354ניצחון בסיבוב הראשון (רינו) 2–1ניצחון בחצי הגמר (אוסטין) 2–1הפסד בגמר הליגה (סו פולס) 0–22016/171341668הפסד בסיבוב הראשון (ריו גראנדה ואלי) 1–2<span style="color:#FB2">סאות' ביי לייקרס2017/18פסיפי2282256ניצחון בסיבוב הראשון (אוקלהומה סיטי) 125–105ניצחון בחצי גמר המערב (רינו) 126–109הפסד בגמר המערב (אוסטין) 93–1042018/1942129422019/204192543.2העונה בוטלה בשל מגפת הקורונה בארצות הברית2020/21לא שיחקה2021/22מערבי3211165.6ניצחון ברבע גמר המערב (סנטה קרוז) 134–123הפסד בחצי גמר המערב (אגווה קליינטה) 110–1122022/233211165.6הפסד ברבע גמר המערב (ריו גראנדה ואלי) 122–1242023/2411181652.92024/259161847.1עונה סדירה40237451.8פלייאוף131546.4

קישורים חיצוניים

הערות שוליים

קטגוריה:לוס אנג'לס: מועדוני ספורט
קטגוריה:קבוצות כדורסל אמריקאיות
קטגוריה:קבוצות ליגת הפיתוח של ה-NBA